钦定古今图书集成/明伦汇编/氏族典/第321卷 > 《廖用贤尚友录》 > 曾翀
## 钦定古今图书集成/明伦汇编/氏族典/第321卷 > 《廖用贤尚友录》 > 曾翀

按《明外史薛宗铠传》：“吏部尚书汪𬭎以私憾斥王臣
等，宗铠白其枉。会御史曾翀劾南京尚书刘龙、聂贤
等九人，𬭎覆疏具留之。宗铠复言𬭎肆奸植党，功庇
龙等。𬭎抗辨，且极诋宗铠挟私。翀复言：‘𬭎一经论劾，
辄肆中伤，诤臣杜口已三年，蔽塞言路，罪莫大焉。乞
立正辟’。”帝罢𬭎官，而恶翀诤臣杜口语，杖阙下，斥为
民。翀死杖下，时嘉靖十四年九月朔也。翀字习之，霍
丘人。以进士授南京刑部主事，改御史。